EFORL เด้ง 12% หลังตลท.ปลดเครื่องหมาย C มีผล 18 ส.ค.64
EFORL เด้ง 12% แตะ 0.19 บาท รับตลท.แจ้งปลดเครื่องหมาย C หลังส่วนของผู้ถือหุ้นไม่น้อยกว่า 50% มีผล 18 ส.ค.64
17 ส.ค. 2564

ผู้สื่อข่าวรายงานว่า ราคาหุ้น บริษัท อี ฟอร์ แอล เอม จำกัด (มหาชน) หรือ EFORL ณ เวลา 10.29 น. อยู่ที่ระดับ 0.19 บาท บวก 0.02 บาท หรือ 11.76% สูงสุดที่ระดับ 0.19 บาท ต่ำสุดที่ระดับ 0.18 บาท ด้วยมูลค่าการซื้อขาย 30.10 ล้านบาท

โดยปัจจัยที่ส่งผลให้ราคาหุ้น EFORL ปรับตัวเพิ่มขึ้น เนื่องจากตลาดหลักทรัพย์แห่งประเทศไทย (ตลท.) แจ้งปลดเครื่องหมาย C ในวันที่ 18 ส.ค.64 เนื่องจากส่วนของผู้ถือหุ้นไม่น้อยกว่า 50% ของทุนชำระแล้ว สำหรับงบการเงิน ไตรมาสที่ 2 สิ้นสุดวันที่ 30 มิถุนายน 2564